1.

L-Anness IV, Parti I huwa emendat kif ġej: (a) it-titolu “Appendiċi” huwa sostitwit bit-titolu “Appendiċi 1”; (b) tiżdied l-Appendiċi 2 li ġejja: ‘Appendiċi 2 Ir-rekwiżiti għall-approvazzjoni skont l-Artikolu 24 ta’ vetturi sħaħ li jidħlu fil-kategoriji M1 u N1, prodotti f’serje kbar fi jew għal pajjiżi terzi 0. GĦAN Vettura titqies ġdida jekk: (a) ma kienet qatt ġiet irreġistrata qabel jew (b) tkun ilha rreġistrata inqas minn sitt xhur fiż-żmien tal-applikazzjoni għall-approvazzjoni individwali. Vettura titqies li hi rreġistrata meta tkun kisbet awtorizzazzjoni amministrattiva permanenti, temporanja jew għal medda qasira ta’ żmien għad-dħul fis-servizz fit-traffiku tat-triq, li tinvolvi l-identifikazzjoni tagħha jew il-ħruġ ta’ numru tar-reġistrazzjoni (1). 1. DISPOŻIZZJONIJIET AMMINISTRATTIVI 1.1. Kategorizzazzjoni tal-vettura Il-vetturi għandhom ikunu kkategorizzati skont il-kriterji stabbiliti fl-Anness II. Għal dawn il-finijiet: (a) in-numru attwali tal-postijiet bilqiegħda għandu jitqies u (b) il-massa massima mgħobbija teknikament permissibbli għandha tkun il-massa massima ddikjarata mill-manifattur fil-pajjiż tal-oriġini u disponibbli fid-dokumentazzjoni uffiċjali tiegħu. Fejn mhuwiex possibbli li l-kategorija tal-vettura tkun iddeterminata faċilment minħabba d-disinn tal-karrozzerija, għandhom japplikaw il-kundizzjonijiet stabbiliti fl-Anness II. 1.2 Applikazzjoni għal approvazzjoni individwali (a) L-applikant għandu jissottometti applikazzjoni lill-awtorità tal-approvazzjoni akkumpanjata mid-dokumentazzjoni kollha rilevanti meħtieġa għat-tħaddim tal-proċess ta’ approvazzjoni. Fejn id-dokumentazzjoni sottomessa tkun inkompleta, qarrieqa jew falsifikata, l-applikazzjoni għall-approvazzjoni għandha tiġi rifjutata. (b) Applikazzjoni waħda biss tista’ tiġi sottomessa għal vettura partikolari fi Stat Membru wieħed biss. B’vettura partikolari, wieħed għandu jifhem vettura fiżika, li n-numru tal-identifikazzjoni ta’ vettura tagħha huwa identifikat b’mod ċar. Għall-applikazzjoni ta’ dan il-punt, l-awtorità tal-approvazzjoni tista’ tirrikjedi li l-applikant jikkommetti ruħu bil-miktub li huwa se jissottometti applikazzjoni waħda biss fi Stat Membru wieħed. Madankollu, kwalunkwe applikant jista’ japplika għal approvazzjoni individwali fi Stat Membru ieħor fir-rigward ta’ vettura li għandha karatteristiċi tekniċi identiċi jew simili għal dik li ngħatat approvazzjoni individwali. (c) Il-mudell tal-formola tal-applikazzjoni u t-tifsila tal-fajl għandhom ikunu stabbiliti mill-awtorità tal-approvazzjoni. Id-dettalji għandhom jikkonsistu biss f’għażla xierqa tal-informazzjoni inkluża fl-Anness I. (d) Ir-rekwiżiti tekniċi li għandhom jiġu sodisfatti huma dawk stabbiliti fit-Taqsima 4 ta’ din l-Appendiċi. Dawn għandhom ikunu dawk applikabbli għal vetturi ġodda li jappartjenu għal tip ta’ vettura li attwalment qed ikun prodott, fir-rigward tad-data tas-sottomissjoni tal-applikazzjoni. (e) Fir-rigward ta’ ċerti testijiet meħtieġa f’xi atti regolatorji elenkati f’dan l-Anness, l-applikant għandu jipprovdi dikjarazzjoni ta’ konformità mal-istandards jew ir-regolamenti internazzjonali rikonoxxuti. Id-dikjarazzjoni msemmija tista’ tinħareġ biss mill-manifattur tal-vettura. ‘Dikjarazzjoni ta’ konformità’ għandha tfisser dikjarazzjoni maħruġa mill-uffiċċju jew mid-dipartiment fl-organizzazzjoni tal-manifattur li huwa awtorizzat mill-maniġment biex jorbot b’mod sħiħ lill-manifattur bir-responsabbiltà legali fir-rigward tad-disinn u l-bini ta’ vettura. L-atti regolatorji li għalihom tali dikjarazzjoni trid tingħata għandhom ikunu dawk imsemmija fit-Taqsima 4 ta’ din l-Appendiċi. Meta dikjarazzjoni toħloq inċertezza, l-applikant jista’ jkun meħtieġ jikseb prova konklużiva mingħand il-manifattur, inkluż rapport ta’ test, sabiex jikkorrobora d-dikjarazzjoni tal-manifattur. 1.3. Servizzi tekniċi fdati bl-approvazzjonijiet individwali (a) Is-servizzi tekniċi fdati bl-approvazzjonijiet individwali għandhom ikunu tal-kategorija A kif imsemmi fl-Artikolu 41(3). (b) B’deroga mit-tieni subparagrafu tal-Artikolu 41(4), is-servizzi tekniċi għandhom jissodisfaw l-istandards li ġejjin: (i) EN ISO/IEC 17025: 2005 meta jwettqu t-testijiet huma stess; (ii) EN ISO/IEC 17020: 2004 meta huma jikkontrollaw il-konformità tal-vettura mar-rekwiżiti inklużi f’din l-Appendiċi. (c) Meta testijiet speċifiċi li jirrikjedu ħiliet speċifiċi jkunu jridu jitwettqu fuq talba tal-applikant, huma għandhom jitwettqu minn wieħed mis-servizzi tekniċi nnotifikati lill-Kummissjoni magħżul mill-applikant. Pereżempju, meta test ta’ impatt frontali jkun irid jitwettaq bi ftehim mal-applikant fi Stat Membru ‘A’, it-test jista’ jitwettaq minn servizz tekniku nnotifikat fi Stat Membru ‘B’. 1.4. Rapporti ta’ testijiet (a) Ir-rapporti tat-testijiet għandhom ikunu abbozzati b’konformità mat-Taqsima 5.10.2 tal-Istandard EN ISO/IEC 17025: 2005. (b) Huma għandhom ikunu abbozzati f’waħda mil-lingwi tal-Unjoni stabbilita mill-awtorità tal-approvazzjoni. Meta fl-applikazzjoni tal-punt 1.3(c) rapport ta’ test ikun ġie stabbilit fi Stat Membru differenti minn dak fdat bl-approvazzjoni individwali, l-awtorità tal-approvazzjoni tista’ teħtieġ li l-applikant jissottometti traduzzjoni vera tar-rapport tat-test. (c) Għandhom jinkludu deskrizzjoni tal-vettura ttestjata inkluża l-identifikazzjoni mingħajr ambigwità. Il-partijiet li jwettqu rwol sinifikanti fir-rigward tar-riżultati tat-testijiet għandhom ikunu deskritti u n-numru tal-identifikazzjoni tagħhom għandu jiġi rrapportat. Eżempji tal-partijiet jinkludu s-silencers għall-kejl tal-istorbju u s-sistema ta’ ġestjoni tal-magna (ECU) għall-kejl tal-emissjonijiet tat-tubu tal-iskariku. (d) Fuq talba tal-applikant, rapport ta’ test ipprovdut għal sistema relatata ma’ vettura partikolari jista’ jiġi ppreżentat ripetutament mill-istess applikant jew minn applikant ieħor għall-finijiet ta’ approvazjoni individwali ta’ vettura oħra. F’dan il-każ, l-awtorità tal-approvazzjoni għandha tiżgura li l-karatteristiċi tekniċi tal-vettura jiġu spezzjonati bix-xieraq wara r-rapport tat-test. L-ispezzjoni tal-vettura u d-dokumentazzjoni li takkumpanja r-rapport tat-test għandha twassal għall-konklużjoni li l-vettura li għaliha tintalab approvazzjoni individwali għandha l-istess karatteristiċi bħall-vettura deskritta fir-rapport. (e) Jistgħu jiġu sottomessi biss kopji awtentikati ta’ rapport ta’ test. (f) Ir-rapporti tat-testijiet imsemmija fil-punt 1.4(d) ma jinkludux ir-rapporti magħmula biex il-vettura tingħata l-approvazzjoni individwali. 1.5. Hija parti mill-proċess ta’ approvazzjoni individwali li kull vettura ssirilha spezzjoni fiżika individwali mis-servizz tekniku. Ma hija permessal-ebda eżenzjoni minn dan il-prinċipju. 1.6. Meta l-awtorità tal-approvazzjoni tkun aċċertat li l-vettura tissodisfa r-rekwiżiti tekniċi speċifikati f’din l-Appendiċi u hija konformi mad-deskrizzjoni inkluża fl-applikazzjoni hija għandha tagħti l-approvazzjoni skont l-Artikolu 24. 1.7. Iċ-ċertifikat ta’ approvazzjoni għandu jitfassal skont il-Mudell D kif stabbilit fl-Anness VI. 1.8. L-awtorità tal-approvazzjoni għandha żżomm rekord tal-approvazzjonijiet kollha mogħtija skont l-Artikolu 24. 2. EŻENZJONIJIET 2.1. Minħabba n-natura speċifika tal-proċedura individwali, l-Artikoli li ġejjin ta’ din id-Direttiva, inklużi d-dispożizzjonijiet rispettivi fl-annessi rilevanti, għandhom jiġu rinunzjati: (a) L-Artikolu 12 relatat mal-konformità tal-arranġamenti tal-produzzjoni; (b) L-Artikoli 8, 9, 13, 14 u 18 relatati mal-proċedura tal-approvazzjoni tat-tip ta’ vettura. 2.2. Identifikazzjoni tat-tip ta’ vettura (a) Sa fejn hu possibbli, it-tip, il-varjant u l-verżjoni li tingħata fil-pajjiż tal-oriġini tagħha għandhom jissemmew fiċ-ċertifikat ta’ approvazzjoni. (b) Fejn mhuwiex possibbli li jkunu identifikati t-tip, il-varjant u l-verżjoni minħabba n-nuqqas ta’ dejta xierqa, jista’ jissemma l-isem kummerċjali tas-soltu tal-vettura. 3. REVIŻJONI TAR-REKWIŻITI TEKNIĊI Il-lista tar-rekwiżiti tekniċi inkluża fit-Taqsima 4 sejra tiġi riveduta regolarment biex jitqiesu r-riżultati tax-xogħol ta’ armonizzazzjoni li għad irid jitlesta fil-Forum Dinji għall-Armonizzazzjoni tar-Regolamenti tal-Vetturi (‘WP.29’) f’Ġinevra u l-iżviluppi leġiżlattivi fil-pajjiżi terzi. 4. IR-REKWIŻITI TEKNIĊI Noti ta’ spjegazzjoni relatati mal-Appendiċi 2 1. Abbrevjazzjonijiet użati f’din l-Appendiċi: ‘OEM’: tagħmir oriġinali pprovdut mill-manifattur ‘FMVSS’: L-Istandard Federali tas-Sikurezza tal-Vetturi bil-Mutur tad-Dipartiment tat-Trasport tal-Istati Uniti ‘JSRRV’: Regolamenti tas-Sikurezza tal-Ġappun għall-Vetturi tat-Triq ‘SAE’: Society of Automotive Engineers ‘CISPR’: Comité international spécial des perturbations radioélectriques. 2. Rimarki (a) L-installazzjoni LPG jew CNG kompleta għandha tkun ikkontrollata abbażi tad-dispożizzjonijiet tar-Regolamenti UNECE Nru 67 jew 110 jew 115 kif ikun jixraq. (b) Il-formula li għandha tintuża għall-evalwazzjoni tal-emissjonijiet tas-CO2 għandha tkun kif ġej: Magna petrol u gerboks manwali: CO2 = 0,047 m + 0,561 p + 56,621 Magna petrol u gerboks awtomatika: CO2 = 0,102 m + 0,328 p + 9,481 Magna petrol u ibrida elettrika: CO2 = 0,116 m – 57,147 Magna dijżil u gerboks manwali: CO2 = 0,108 m – 11,371 Magna dijżil u gerboks awtomatika: CO2 = 0,116 m – 6,432 Fejn: CO2 hija l-massa kkombinata tal-emissjonijiet tad-CO2 f’g/km, ‘m’ hija l-massa tal-vettura lesta għas-sewqan f’kg u ‘p’ hija l-produzzjoni massima tal-enerġija mill-magna f’kW. Il-massa kkombinata tad-CO2 għandha tkun ikkalkulata b’post deċimali wieħed, imbagħad irranġata għad-dritt sal-eqreb numru sħiħ kif ġej: (a) jekk iċ-ċifra li ssegwi l-punt deċimali hija taħt il-5, it-total jiġi rranġat għad-dritt sal-eqreb numru sħiħ ‘l isfel; (b) jekk iċ-ċifra li ssegwi l-punt deċimali hija ekwivalenti għal 5 jew ‘il fuq minn 5, it-total jiġi rranġat għad-dritt sal-eqreb numru sħiħ ‘il fuq. (c) Il-formula li għandha tintuża għall-evalwazzjoni tal-konsum tal-fjuwil għandha tkun kif ġej: CFC = CO2 x k-1 Fejn: CFC huwa l-konsum ikkombinat tal-fjuwil f’l/100 km, CO2 hija l-massa kkombinata tal-emissjonijiet tad-CO2 f’g/km wara li tkun ġiet irranġata għad-dritt sal-eqreb numru sħiħ skont ir-regola msemmija f’Rimarka (2 b), ‘k’ huwa koeffiċjent ekwivalenti għal: 23,81 fil-każ ta’ magna petrol; 26,49 fil-każ ta’ magna dijżil. Il-konsum ikkombinat tal-fjuwil għandu jkun ikkalkulat b’żewġ postijiet deċimali. Imbagħad irranġat għad-dritt sal-eqreb numru sħiħ kif ġej: (a) jekk il-figura li ssegwi l-ewwel deċimali hija taħt il-5, it-total jiġi rranġat għad-dritt sal-eqreb numru sħiħ ‘l isfel; (b) jekk il-figura li ssegwi l-ewwel deċimali hija ekwivalenti għal 5 jew ‘il fuq minn 5, it-total jiġi rranġat għad-dritt sal-eqreb numru sħiħ ‘il fuq. (d) Id-Direttiva 74/297/KEE tapplika għal vetturi li ma jaqgħux fl-ambitu tad-Direttiva 96/79/KE. (e) Il-konformità mad-Direttiva 96/79/KE teżenta l-vetturi mill-konformità mad-Direttiva 74/297/KEE. (f) Id-Direttiva 74/297/KEE tapplika għal vetturi N1 b’massa massima mgħobbija teknikament permissibbli li ma taqbiżx 1,5 tunnellati metriċi. Part I: Vetturi li jappartjenu għall-kategorija M1 Oġġett Referenza tal-att regolatorju Rekwiżiti alternattivi 1 Direttiva 70/157/KEE (Livell tal-ħoss permissibbli) Test drive-by (a) Għandu jitwettaq test skont il-‘Metodu A’ imsemmi fl-Anness 3 tar-Regolament UNECE Nru 51. Il-limiti huma dawk speċifikati fit-Taqsima 2.1 tal-Anness I tad-Direttiva 70/157/KEE. Għandu jkun permess deċibel wieħed iżjed mil-limiti permessi. (b) It-trekk tat-test għandu jikkonforma mal-Anness 8 tar-Regolament UNECE Nru 51. Trekk tat-test li jkollu speċifikazzjonijiet differenti jista’ jintuża bil-kundizzjoni li t-testijiet tal-korrelazzjoni jitwettqu mis-servizz tekniku. Għandu jkun applikat fattur ta’ korrezzjoni jekk ikun meħtieġ. (c) Is-sistemi tal-egżost li fihom materjali fibrużi ma hemmx għalfejn ikunu kkundizzjonati kif preskritt fl-Anness 5 tar-Regolament UNECE Nru 51. Test stazzjonarju Għandu jitwettaq test b'konformità mat-Taqsima 3.2 tal-Anness 3 tar-Regolament UNECE Nru 51. 2 Direttiva 70/220/KEE (Emissjonijiet) Emissjonijiet tat-tubu tal-iskariku (a) Għandu jitwettaq test tat-tip I b’konformità mal-Anness III tad-Direttiva 70/220/KEE bl-użu tal-fatturi tad-deterjorazzjoni msemmija fil-punt 5.3.6.2. Il-limiti li għandhom jiġu applikati għandhom ikunu dawk speċifikati fil-punt 5.3.1.4 tal-Anness I ta’ dik id-Direttiva. (b) Il-vettura ma għandhiex tkun meħtieġa turi 3 000 km kif mitlub fit-Taqsima 3.1.1 tal-Anness III ta’ dik id-Direttiva. (c) Il-fjuwil li għandu jintuża għat-test għandu jkun il-fjuwil ta’ referenza kif preskritt fl-Anness IX tad-Direttiva 70/220/KEE. (d) Id-dinamometru għandu jkun stabbilit b’konformità mar-rekwiżiti tekniċi tat-Taqsima 3.2 tal-Appendiċi 2 tal-Anness III ta’ dik id-Direttiva. (e) It-test imsemmi fil-punt (a) ma għandux jitwettaq meta jkun jista’ jintwera li l-vettura hija konformi ma’ wieħed mir-Regolamenti ta’ Kalifornja msemmija fin-nota introduttorja għat-Taqsima 5 tal-Anness I ta’ dik id-Direttiva. Emissjonijiet evaporattivi Il-vetturi mgħammra b’magna li tieħu l-petrol irid ikollhom sistema ta’ kontroll tal-emissjonijiet evaporattivi (pereżempju kanister bil-faħam tal-kannol). Emissjonijiet tal-Kisi tal-krenk Għandha tkun meħtieġa l-preżenza ta’ strument għar-riċiklaġġ tal-gassijiet tal-kisi tal-krenk. OBD Il-vettura għandu jkollha sistema OBD. L-interface-OBD għandu jkun kapaċi jikkomunika ma’ strumenti dijanjostiċi komuni użati għal spezzjonijiet tekniċi perjodiċi. 2a Regolament (KE) Nru 715/2007 (Emissjonijiet Euro 5 u 6 vetturi mhux ta’ strapazz/aċċess għall-informazzjoni) Emissjonijiet tat-tubu tal-iskariku (a) Għandu jitwettaq test tat-tip I b’konformità mal-Anness III tar-Regolament (KE) Nru 692/2008 bl-użu tal-fatturi tad-deterjorazzjoni stabbiliti fil-punt 1.4 fl-Anness VII tar-Regolament (KE) Nru 692/2008. Il-limiti li jridu jiġu applikati huma dawk speċifikati fit-Tabella I u t-Tabella II fl-Anness I tar-Regolament (KE) Nru 715/2007. (b) Il-vettura ma għandhiex tkun meħtieġa turi 3 000 km kif imsemmi fit-Taqsima 3.1.1 tal-Anness 4 tar-Regolament UNECE Nru 83. (c) Il-fjuwil li għandu jintuża għat-test għandu jkun il-fjuwil ta’ referenza kif preskritt fl-Anness IX tar-Regolament (KE) Nru 692/2008. (d) Id-dinamometru għandu jkun stabbilit b’konformità mar-rekwiżiti tekniċi stabbiliti fit-Taqsima 3.2 tal-Anness 4 tar-Regolament UNECE Nru 83. (e) It-test imsemmi fil-punt (a) ma għandux jitwettaq meta jkun jista’ jintwera li l-vettura hija konformi ma’ wieħed mir-Regolamenti ta’ Kalifornja msemmija fit-Taqsima 2 tal-Anness I tar-Regolament (KE) Nru 692/2008. Emissjonijiet evaporattivi Għal magni li jieħdu l-petrol, għandha tkun meħtieġa l-preżenza ta’ sistema ta’ kontroll tal-emissjonijiet evaporattivi (pereżempju kanister bil-faħam tal-kannol). Emissjonijiet tal-Kisi tal-krenk Għandha tkun meħtieġa l-preżenza ta’ strument għar-riċiklaġġ tal-gassijiet tal-kisi tal-krenk. OBD (a) Il-vettura għandu jkollha sistema OBD. (b) L-interface-OBD għandu jkun kapaċi jikkomunika ma’ strumenti dijanjostiċi komuni użati għal spezzjonijiet tekniċi perjodiċi. Opaċità tad-duħħan (a) Il-vetturi mgħammra b’magna li tieħu d-dijżil għandhom jiġu ttestjati b’konformità mal-metodi tat-testijiet imsemmija fl-Appendiċi 2 tal-Anness IV tar-Regolament (KE) Nru 692/2008. (b) Il-valur ikkoreġut tal-koeffiċjent tal-assorbiment għandu jitwaħħal fejn jidher u f’post aċċessibbli faċilment. L-emissjonijiet tas-CO2 u l-konsum tal-fjuwil (a) Għandu jitwettaq test b’konformità mal-Anness XII tar-Regolament (KE) Nru 692/2008. (b) Il-vettura ma għandhiex tkun meħtieġa turi 3 000 km kif mitlub fit-Taqsima 3.1.1 tal-Anness 4 tar-Regolament UNECE Nru 83. (c) Meta l-vettura tkun konformi mar-Regolamenti ta’ Kalifornja msemmija fit-Taqsima 2 tal-Anness I tar-Regolament (KE) Nru 692/2008 u għaldaqstant ma jkunx meħtieġ li jitwettaq test tal-emissjonijiet tat-tubu tal-iskariku, l-Istati Membri għandhom jikkalkulaw l-emissjonijiet tas-CO2 u l-konsum tal-fjuwil bil-formuli stabbiliti fin-noti ta’ spjegazzjoni (b) u (c). Aċċess għall-informazzjoni Id-dispożizzjonijiet rigward l-aċċess għall-informazzjoni ma għandhomx japplikaw. 3 Direttiva 70/221/KEE (Tankijiet tal-fjuwil - Tagħmir ta’ protezzjoni fuq wara) Tankijiet tal-fjuwil (a) It-tankijiet tal-fjuwil għandhom ikunu konformi mat-Taqsima 5 tal-Anness I tad-Direttiva 70/221/KEE bl-eċċezzjoni tal-punti 5.1, 5.2 u 5.12. B’mod partikolari huma għandhom jikkonformaw mal-punti 5.9 u 5.9.1 imma ma għandu jitwettaq l-ebda test tat-taqtir. (b) Tankijiet tal-LPG jew CNG għandhom ikunu approvati skont it-tip b’konformità mas-serje ta’ emendi 01 tar-Regolament UNECE Nru 67 jew ir-Regolament Nru 110 (a), rispettivament. Dispożizzjonijiet speċifiċi għat-tankijiet tal-fjuwil magħmula minn materjal tal-plastik L-applikant għandu jissottometti dikjarazzjoni mill-manifattur li tistabbilixxi li t-tank tal-fjuwil ta’ vettura partikolari, [irid ikun speċifikat in-numru VIN tiegħu], huwa konformi ma’ mill-inqas wieħed minn dawn li ġejjin: — it-Taqsima 6.3 tad-Direttiva 70/221/KEE; — FMVSS Nru 301 (‘Integrità tas-sistema tal-fjuwil’); — l-Anness 5 tar-Regolament UNECE 34. Tagħmir ta’ protezzjoni fuq wara (a) Il-parti ta’ wara tal-vettura għandha tkun mibnija skont it-Taqsima 5 tal-Anness II tad-Direttiva 70/221/KEE. (b) Il-parti ta’ wara tal-vettura għandha tkun mibnija skont it-Taqsima 5 tal-Anness II tad-Direttiva 70/221/KEE. 4 Direttiva 70/222/KEE (Spazju għall-pjanċi tar-reġistrazzjoni ta’ wara) L-ispazju, l-inklinazzjoni, l-angolu għall-viżibilità u l-pożizzjoni tal-pjanċi tar-reġistrazzjoni għandhom ikunu konformi mad-Direttiva 70/222/KEE. 5 Direttiva 70/311/KEE (Sforz tekniku tal-istering) Sistemi mekkaniċi (a) Il-mekkaniżmu tal-istering għandu jinbena b’tali mod li jiċċentra ruħu. Biex tkun ikkontrollata l-konformità ma’ din id-dispożizzjoni, għandu jitwettaq test b’konformità mal-punti 5.1.2 u 5.2.1 tal-Anness I tad-Direttiva 70/311/KEE. (b) Ħsara fit-tagħmir tal-power steering ma għandux iwassal għat-telfien komplet tal-kontroll tal-vettura. Sistema elettronika kumplessa ta’ kontroll tal-vettura (Tagħmir ‘Drive-by wire’) Sistema elettronika kumplessa ta’ kontroll għandha tkun permessa biss jekk tkun konformi mal-Anness 6 tar-Regolament UNECE Nru 79. 6 Direttiva 70/387/KEE (Lukketti u ċappetti tal-bibien) (a) Il-lukketti u ċ-ċpiepet tal-bibien għandhom ikunu konformi mal-punti 3.2.1, 3.3.2 u 3.4.1 tal-Anness I tad-Direttiva 70/387/KEE. (b) Ir-rekwiżiti stabbiliti fil-punt 3.4.1 ma għandhomx japplikaw meta tintwera l-konformità mal-punt 6.1.5.4 tar-Regolament UNECE Nru 11 Rev. 1 Emenda 2. 7 Direttiva 70/388/KEE (Twissija li tinstema’) Komponenti It-tagħmir tat-twissija li tinstema’ ma għandux għalfejn ikun approvat skont it-tip b’konformità mad-Direttiva 70/388/KEE. Madankollu, għandu jsemma’ ħoss kontinwu kif meħtieġ fil-punt 1.1 tal-Anness I ta’ dik id-Direttiva. L-installazzjoni fuq vettura (a) Għandu jitwettaq test b’konformità mat-Taqsima 2 tal-Anness I tad-Direttiva 70/388/KEE. (b) Il-livell massimu tal-pressjoni tal-ħoss għandu jkun b’konformità mal-punt 2.1.4 ta’ dak l-Anness. 8 Direttiva 2003/97/KE (Tagħmir ta’ vista indiretta) Komponenti (a) Il-vettura għandu jkollha l-mirja li minnhom tista’ tara fuq wara preskritti fit-Taqsima 2 tal-Anness III tad-Direttiva 2003/97/KE. (b) Mhumiex meħtieġa li jkunu approvati skont it-tip b’konformità ma’ dik id-Direttiva. (c) Ir-raġġi tal-kurvatura tal-mirja ma għandhomx jikkawżaw distorsjoni sinifikanti tal-immaġni. Huwa fid-diskrezzjoni tas-servizz tekniku li r-raġġi tal-kurvatura tal-mirja jkunu kkontrollati b’konformità mal-metodu deskritt fl-Appendiċi 1 tal-Anness II ta’ dik id-Direttiva. Ir-raġġi tal-kurvatura ma għandhomx ikunu inqas minn dawk meħtieġa mit-Taqsima 3.4 tal-Anness II ta’ dik id-Direttiva. L-installazzjoni fuq vettura Għandu jitwettaq kejl sabiex ikun żgurat li l-kamp viżiv ikun konformi mat-Taqsima 5 tal-Anness III tad-Direttiva 2003/97/KE jew mat-Taqsima 5 tal-Anness III tad-Direttiva 71/127/KEE. 9 Direttiva 71/320/KEE (Ibbrejkjar) Dispożizzjonijiet ġenerali (a) Is-sistema tal-brejkijiet għandha tinbena b’konformità mat-Taqsima 2 tal-Anness I tad-Direttiva 71/320/KEE. (b) Il-vetturi għandu jkollhom sistema elettronika ta’ brejkijiet antilock li taġixxi fuq ir-roti kollha. (c) Il-prestazzjoni tas-sistema tal-brejkijiet għandha tkun konformi mat-Taqsima 2 tal-Anness II ta’ dik id-Direttiva. (d) Għal dawn il-finijiet, it-testijiet tat-triq għandhom jitwettqu fuq trekk b’wiċċ b’adeżjoni għolja. It-test fuq il-brejk tal-ipparkjar għandu jitwettaq fuq pendil ta’ 18 % (‘il fuq u ‘l isfel). Għandhom jitwettqu biss it-testijiet imsemmija hawn taħt. F’kull każ, il-kundizzjoni tal-vettura għadha tkun mgħobbija b’mod sħiħ. (e) It-test tat-triq imsemmi fil-punt (c) ta’ hawn fuq ma għandux jitwettaq meta l-applikant jista’ jissottometti dikjarazzjoni mill-manifattur li tistabbilixxi li l-vettura hija konformi mar-Regolament UNECE Nru 13-H inkluż is-suppliment 5 jew mal-FMVSS Nru 135. Brejk tas-servizz (a) Għandu jitwettaq test tat-‘Tip 0’ kif preskritt fil-punti 1.2.2 u 1.2.3 tal-Anness II tad-Direttiva 71/320/KEE. (b) Barra minn hekk, għandu jitwettaq test tat-‘Tip I’ kif preskritt fil-punt 1.3 tal-Anness II ta’ dik id-Direttiva. Brejk tal-ipparkjar Għandu jitwettaq test b’konformità mal-punt 2.1.3 tal-Anness II ta’ dik id-Direttiva. 10 Direttiva 72/245/KEE (Interferenza tal-frekwenza tar-radju (kompatibbiltà elettromanjetika)) Komponenti (a) Is-subassemblaġġi tal-elettriku/elettroniċi mhumiex meħtieġa li jkunu approvati skont it-tip b’konformità mad-Direttiva 72/245/KEE. (b) Madankollu, tagħmir tal-elettriku/elettroniku, li ma kienx parti mill-vettura meta din ġiet immanifatturata, u li jkun ser jitwaħħal għandu jkun konformi ma’ dik id-Direttiva. Emissjoni ta’ radjazzjonijiet elettromanjetiċi L-applikant għandu jissottometti dikjarazzjoni mill-manifattur li tistabbilixxi li l-vettura hija konformi mad-Direttiva 72/245/KEE jew mal-istandards alternattivi li ġejjin: — Radjazzjoni elettromanjetika broadband: CISPR 12 jew SAE J551-2; — Radjazzjoni elettromanjetika narrowband: CISPR 12 (off-board) jew 25 (in-board) jew SAE J551-4 u SAE J1113-41. Testijiet tal-immunità It-test tal-immunità ma għandux jiġi applikat. 11 Direttiva 72/306/KEE (Duħħan tad-dijżil) (a) Għandu jitwettaq test b’konformità mal-metodi deskritti fl-Anness III u IV tad-Direttiva 72/306/KEE. Il-valuri tal-limiti applikabbli huma dawk imsemmija fl-Anness V ta’ dik id-Direttiva. (b) Il-valur ikkoreġut tal-koeffiċjent tal-assorbiment imsemmi fit-Taqsima 4 tal-Anness I tad-Direttiva 72/306/KEE għandu jitwaħħal fejn jidher u f’post aċċessibbli faċilment. 12 Direttiva 74/60/KEE (Fitings interni) Arranġament intern (a) Fir-rigward tar-rekwiżiti dwar l-assorbiment tal-enerġija, il-vettura għandha titqies li hija konformi mad-Direttiva 74/60/KEE jekk ikollha mill-inqas żewġ airbags ta’ quddiem, waħda mdaħħla fl-istering u l-oħra fid-dashboard. (b) Meta vettura jkollha airbag ta’ quddiem waħda biss imdaħħla fl-istering, id-dashboard għandu jkun magħmul minn materjali li jassorbu l-enerġija. (c) Is-servizz tekniku għandu jikkontrolla li ma jkunx hemm xfar jaqtgħu fiż-żoni definiti fit-Taqsimiet 5.1 sa 5.7 tal-Anness I tad-Direttiva 74/60/KEE. Kontrolli tal-elettriku (a) Twieqi li jaħdmu bl-elettriku, sistemi tal-panils tas-soqfa u sistemi diviżorji għandhom jiġu ttestjati skont it-Taqsima 5.8 tal-Anness I ta’ dik id-Direttiva. Is-sensittività tas-sistemi tal-awtorivers imsemmija fil-punt 5.8.3 ta’ dak l-Anness tista’ tvarja mir-rekwiżiti stabbiliti fil-punt 5.8.3.1.1. (b) Twieqi tal-elettriku li ma jistgħux jingħalqu meta l-ignixin tkun mitfija għandhom ikunu eżentati mir-rekwiżiti li jikkonċernaw is-sistemi tal-awtorivers. 13 Direttiva 74/61/KEE (Tagħmir kontra s-serq u l-immobilizzatur) (a) Sabiex ikun evitat użu mhux awtorizzat, il-vettura għandu jkollha: — tagħmir li jsakkar kif iddefinit fit-Taqsima 2.2 tal-Anness IV tad-Direttiva 74/61/KEE u — immobilizzatur li jissodisfa r-rekwiżiti tekniċi tat-Taqsima 3 tal-Anness V ta’ dik id-Direttiva u r-rekwiżiti essenzjali tat-Taqsima 4, b’mod partikolari l-punt 4.1.1. (b) Jekk, fl-applikazzjoni tal-punt (a) ta’ hawn fuq, ikun irid jitwaħħal immobilizzatur, li ma kienx parti mill-vettura meta din ġiet immanifatturata, dan għandu jkun ta’ tip approvat skont id-Direttiva 74/61/KEE jew ir-Regolament UNECE Nru 97 jew Nru 116. 14 Direttiva 74/297/KEE (d) (Stering protettiv) (a) L-applikant għandu jissottometti dikjarazzjoni mill-manifattur li tistabbilixxi li l-vettura partikolari, [li n-numru VIN tagħha jrid ikun speċifikat], hija konformi ma’ mill-inqas waħda minn dawn li ġejjin: — id-Direttiva 74/297/KEE; — FMVSS Nru 203 (‘Protezzjoni għas-sewwieq minn impatt mis-sistema tal-kontroll tal-istering’) inkluż FMVSS Nru 204 (‘Spostament lura tal-kontroll tal-istering’); — l-Artikolu 11 tal-JSRRV. (b) Jista’ jitwettaq test skont l-Anness II tad-Direttiva 74/297/KEE fuq vettura tal-produzzjoni fuq talba tal-applikant. It-test għandu jitwettaq minn servizz tekniku Ewropew innotifikat li għandu kompetenza fih. Għandu jinħareġ rapport iddettaljat lill-applikant. 15 Direttiva 74/408/KEE (Is-saħħa tas-sits – ilqugħ għar-ras) Is-sits, l-ankraġġi tas-sits u s-sistemi ta’ aġġustament L-applikant għandu jissottometti dikjarazzjoni mill-manifattur li tistabbilixxi li l-vettura partikolari, [li n-numru VIN tagħha jrid ikun speċifikat], hija konformi ma’ mill-inqas waħda minn dawn li ġejjin: — id-Direttiva 74/408/KEE; — FMVSS Nru 207 (‘Sistemi tas-sits’). Ilqugħ għar-ras (a) Meta d-dikjarazzjoni msemmija hawn fuq tkun ibbażata fuq FMVSS Nru 207, l-ilqugħ għar-ras għandhom jissodisfaw, barra minn hekk, ir-rekwiżiti essenzjali tat-Taqsima 3 tal-Anness II tad-Direttiva 74/408/KEE u dawk tat-Taqsima 5 tal-Appendiċi I tal-istess Anness. (b) Għandhom jitwettqu biss it-testijiet deskritti fil-punt 3.10 u t-Taqsimiet 5, 6 u 7 tal-Anness II ta’ dik id-Direttiva. (c) Fil-każ l-ieħor, l-applikant għandu jissottometti dikjarazzjoni mill-manifattur li tistabbilixxi li l-vettura partikolari, [li n-numru VIN tagħha jrid ikun speċifikat], tikkonforma mal-FMVSS Nru 202a (‘Ilqugħ għar-ras’). 16 Direttiva 74/483/KEE (Partijiet esterni li jisporġu ‘l barra) (a) Il-wiċċ ta’ barra tal-karrozzerija għandu jkun konformi mar-rekwiżiti ġenerali inkużi fit-Taqsima 5 tal-Anness I tad-Direttiva 74/483/KEE. (b) Huwa fid-diskrezzjoni tas-servizz tekniku li d-dispożizzjonijiet imsemmija fil-punti 6.1, 6.5, 6.6, 6.7, 6.8 u 6.11 tal-Anness I ta’ dik id-Direttiva jkunu kkontrollati. 17 Direttiva 75/443/KEE (Spidomiter – il-ger tar-rivers) Tagħmir tal-ispidomiter (a) Il-kwadrant (dial) għandu jkun konformi mal-punti 4.1 sa 4.2.3 tal-Anness II tad-Direttiva 75/443/KEE. (b) Meta s-servizz tekniku jkollu bażi raġonevoli biex jemmen li l-ispidomiter mhuwiex ikkalibrat bi preċiżjoni suffiċjenti, huwa jista’ jirrikjedi li jitwettqu t-testjiet preskritti fit-Taqsima 4.3. Il-ger tar-rivers Il-mekkaniżmu tal-ger għandu jinkludi ger tar-rivers. 18 Direttiva 76/114/KEE (Pjanċi statutorji) In-numru ta’ identifikazzjoni tal-vettura (a) Il-vettura għandu jkollha numru ta’ identifikazzjoni tal-vettura li jkun fih minimu ta’ tmien karattri u massimu ta’ 17. Numru ta’ identifikazzjoni ta’ vettura li jkun fih 17-il karattru għandu jissodisfa r-rekwiżiti stabbiliti fl-Istandards ISO 3779: 1983 u 3780: 1983. (b) In-numru ta’ identifikazzjoni tal-vettura għandu jkun f’pożizzjoni li tkun viżibbli u aċċessibbli b’mod ċar b’tali mod li ma jistax jinqered jew jiddeterjora. (c) Fejn l-ebda numru ta’ identifikazzjoni ta’ vettura ma kien stampat fix-xażi jew fil-karrozzerija meta din ġiet immanifatturata, l-Istat Membru jista’ jirrikjedi li jsirilha wieħed bl-applikazzjoni tad-dritt nazzjonali tiegħu. F’tali każ, l-awtorità kompetenti ta’ dak l-Istat Membru għandha tissorvelja l-operazzjoni. Pjanċi statutorji Il-vettura għandu jkollha pjanċa ta’ identifikazzjoni mwaħħla mill-manifattur tal-vettura. L-ebda pjanċa addizzjonali ma tista’ tintalab wara li tingħata l-approvazzjoni. 19 Direttiva 76/115/KEE (Ankraġġi taċ-ċinturini tas-sikurezza) L-applikant għandu jissottometti dikjarazzjoni mill-manifattur li tistabbilixxi li l-vettura partikolari, [li n-numru VIN tagħha jrid ikun speċifikat], hija konformi ma’ mill-inqas waħda minn dawn li ġejjin: — id-Direttiva 76/115/KEE; — FMVSS Nru 210 (‘Ankraġġi tal-assemblaġġi taċ-ċinturini ta’ sikurezza’); — l-Artikolu 22-3 tal-JSRRV. 20 Direttiva 76/756/KEE (L-installazzjoni tad-dawl u ta’ tagħmir tas-sinjalazzjoni) (a) L-installazzjoni tad-dawl għandha tissodisfa r-rekwiżiti essenzjali tas-serje ta’ emendi 03 tar-Regolament UNECE Nru 48 bl-eċċezzjoni ta’ dawk tal-Annessi 5 u 6 tar-Regolament 48. (b) L-ebda eżenzjoni ma għandha tkun permessa fir-rigward tan-numru, il-karatteristiċi essenzjali tad-disinn, il-konnessjonijiet tal-elettriku, u l-kulur tad-dawl mitfugħ jew rifless lura tad-dawl u tat-tagħmir tas-sinjalazzjoni msemmija fl-Entrati 21 sa 26 u fl-Entrati 28 sa 30. (c) Id-dawl u t-tagħmir tas-sinjalazzjoni li ma kienx parti mill-vettura meta din ġiet immanifatturata, li fl-applikazzjoni ta’ dak ta’ hawn fuq ikun irid jitwaħħal, għandu jkollu l-marka ta’ approvazzjoni tat-tip ‘KE’. (d) Fanali li jkollhom sorsi ta’ dawl li jaħdmu bl-emissjoni tal-gass huma permessi biss flimkien mal-installazzjoni ta’ tagħmir tat-tindif tal-fanali ta’ quddiem u tagħmir awtomatiku li jillivella l-fanali ta’ quddiem meta jkun xieraq. (e) Il-lampi ta’ quddiem bid-dipped beams għandhom ikunu adattati għad-direzzjoni tat-traffiku legalment fis-seħħ fil-pajjiż fejn il-vettura tingħata l-approvazzjoni. 21 Direttiva 76/757/KEE (Rifletturi ta’ wara) Meta jkun meħtieġ, fuq wara għandhom jiżdiedu żewġ rifletturi ta’ wara addizzjonali li jkollhom il-marka ta’ approvazzjoni ‘KE’, li l-pożizzjoni tagħhom għandha tkun konformi mar-Regolament UNECE Nru 48. 22 Direttiva 76/758/KEE (Fanali end-outline, tal-pożizzjoni ta’ quddiem (tal-ġenb), tal-pożizzjoni ta’ wara (tal-ġenb), tal-waqfien, tal-markatur tal-ġenb, tal-użu ta’ matul il-jum) Ir-rekwiżiti stabbiliti f’dik id-Direttiva ma għandhomx japplikaw. Madankollu, it-tħaddim korrett tad-dwal għandu jkun ikkontrollat mis-servizz tekniku. 23 Direttiva 76/759/KEE (Indikaturi tad-direzzjoni) Ir-rekwiżiti stabbiliti f’dik id-Direttiva ma għandhomx japplikaw. Madankollu, it-tħaddim korrett tad-dwal għandu jkun ikkontrollat mis-servizz tekniku. 24 Direttiva 76/760/KEE (Lampi tal-pjanċa tar-reġistrazzjoni ta’ wara) Ir-rekwiżiti stabbiliti f’dik id-Direttiva ma għandhomx japplikaw. Madankollu, it-tħaddim korrett tad-dwal għandu jkun ikkontrollat mis-servizz tekniku. 25 Direttiva 76/761/KEE (Fanali ta’ quddiem (inklużi l-bozoz)) (a) L-illuminazzjoni prodotta mir-raġġ għas-sewqan tal-fanali ta’ quddiem li jkollha l-vettura għandha tkun ikkontrollata skont it-Taqsima 6 tar-Regolament UNECE Nru 112 li tikkonċerna l-fanali ta’ quddiem li jitfgħu raġġ għas-sewqan asimetriku. It-tolleranzi inklużi fl-Anness 5 ta’ dak ir-Regolament jistgħu jissemmew għal dak l-għan. (b) L-istess deċiżjoni għandha tapplika mutatis mutandis għar-raġġ għas-sewqan tal-fanali ta’ quddiem koperti mir-Regolament UNECE Nru 98 jew Nru 123. 26 Direttiva 76/762/KEE (Fanali ta’ quddiem taċ-ċpar) Ir-rekwiżiti stabbiliti f’dik id-Direttiva ma għandhomx japplikaw. Madankollu, it-tħaddim korrett tad-dwal jekk ikunu hemm għandu jkun ikkontrollat mis-servizz tekniku. 27 Direttiva 77/389/KEE (Ganċijiet tal-irmonk) Ir-rekwiżiti stabbiliti f’dik id-Direttiva ma għandhomx japplikaw. 28 Direttiva 77/538/KEE (Fanali ta’ wara taċ-ċpar) Ir-rekwiżiti stabbiliti f’dik id-Direttiva ma għandhomx japplikaw. Madankollu, it-tħaddim korrett tad-dwal għandu jkun ikkontrollat mis-servizz tekniku. 29 Direttiva 77/539/KEE (Fanali tar-rivers) Ir-rekwiżiti stabbiliti f’dik id-Direttiva ma għandhomx japplikaw. Madankollu, it-tħaddim korrett tad-dwal jekk ikunu hemm għandu jkun ikkontrollat mis-servizz tekniku. 30 Direttiva 77/540/KEE (Fanali tal-ipparkjar) Ir-rekwiżiti stabbiliti f’dik id-Direttiva ma għandhomx japplikaw. Madankollu, it-tħaddim korrett tad-dwal jekk ikunu hemm għandu jkun ikkontrollat mis-servizz tekniku. 31 Direttiva 77/541/KEE (Ċinturini tas-sikurezza u sistemi ta’ trażżin) Komponenti (a) Iċ-ċinturini tas-sikurezza mhumiex meħtieġa li jkunu approvati skont it-tip b’konformità mad-Direttiva 77/541/KEE. (b) Madankollu, kull ċinturin tas-sikurezza għandu jkollu tabella ta’ identifikazzjoni. (c) L-indikazzjonijiet fuq it-tabella għandhom ikunu konsistenti mad-deċiżjoni li tikkonċerna l-ankraġġi taċ-ċinturini tas-sikurezza (ara l-Entrata 19). Ir-rekwiżiti tal-installazzjoni (a) Il-vettura għandu jkollha ċ-ċinturini tas-sikurezza skont ir-rekwiżiti stabbiliti fl-Anness XV tad-Direttiva 77/541/KEE. (b) Meta għadd ta’ ċinturini tas-sikurezza li ma kinux parti mill-vettura meta din ġiet immanifatturata, ikunu jridu jitwaħħlu skont il-punt (a) ta’ hawn fuq, huma jridu jkunu ta’ tip approvat b’konformità mad-Direttiva 77/541/KEE jew ir-Regolament UNECE Nru 16. 32 Direttiva 77/649/KEE (Vista ta’ quddiem) (a) Ma għandu jkun permess ebda ostaklu fid-dawra ta’ 180° tal-vista ta’ quddiem tas-sewwieq kif iddefinit fil-punt 5.1.3 tal-Anness I tad-Direttiva 77/649/KEE. (b) B’deroga mill-punt (a) ta’ hawn fuq, il-‘pilastri A’ u t-tagħmir elenkat fil-punt 5.1.3 tal-Anness I ta’ dik id-Direttiva ma għandhomx jitqiesu bħala ostaklu. (c) L-għadd tal-‘pilastri A’ ma għandux ikun iktar minn 2. 33 Direttiva 78/316/KEE (Identifikazzjoni tal-kontrolli, tell-tales u l-indikaturi) (a) Is-simboli, inkluż il-kulur tat-tell-tales korrispondenti tagħhom li l-preżenza tagħhom hija obbligatorja abbażi tal-Anness II tad-Direttiva 78/316/KEE, għandhom ikunu konformi ma’ dik id-Direttiva. (b) Meta dan ma jkunx il-każ, is-servizz tekniku għandu jivverifika li s-simboli, tell-tales u l-indikaturi li għandha l-vettura jipprovdu lis-sewwieq b’informazzjoni komprensiva rigward it-tħaddim tal-kontrolli msemmija. 34 Direttiva 78/317/KEE (De frost/Demist) Il-vettura għandha tkun mgħammra b’tagħmir adattat tad-defrosting u demisting tal-windskrin. Kwalunkwe tagħmir tad-defrosting tal-windskrin li huwa konformi mill-inqas mal-punt 5.1.1 tal-Anness I tad-Direttiva 78/317/KEE għandu jitqies bħala ‘adegwat’. Kwalunkwe tagħmir tad-demisting tal-windskrin li huwa konformi mill-inqas mal-punt 5.2.1 tal-Anness I ta’ dik id-Direttiva għandu jitqies bħala ‘adegwat’. 35 Direttiva 78/318/KEE (Ħasil/Imsiħ) Il-vettura għandha tkun mgħammra b’tagħmir xieraq tal-ħasil tal-windskrin u tal-imsiħ tal-windskrin. Kwalunkwe tagħmir tal-ħasil u tal-imsiħ tal-windskrin li huwa konformi mill-inqas mal-kundizzjonijiet stabbiliti fil-punt 5.1.3 tal-Anness I tad-Direttiva 78/318/KEE għandu jitqies bħala ‘adegwat’. 36 Direttiva 2001/56/KE (Sistemi ta’ tisħin) (a) Il-kompartiment tal-passiġġieri għandu jkollu sistema ta’ tisħin. (b) Ħijters tal-kombustjoni u l-installazzjoni tagħhom għandhom ikunu konformi mal-Anness VII tad-Direttiva 2001/56/KE. Barra minn hekk, ħijters ta’ kombustjoni tal-LPG u sistemi tat-tisħin tal-LPG għandhom jissodisfaw ir-rekwiżiti stabbiliti fl-Anness VIII ta’ dik id-Direttiva. (c) Sistemi ta’ tisħin addizzjonali li ma kinux parti mill-vettura meta din ġiet immanifatturata, u jkunu jridu jitwaħħlu għandhom ikunu konformi mar-rekwiżiti stabbiliti f’dik id-Direttiva. 37 Direttiva 78/549/KEE (Protezzjoni tar-roti) (a) Il-vettura għandha tkun iddisinjata biex tipproteġi utenti oħra tat-triq kontra l-ġebel, it-tajn, is-silġ u l-ilma li jittajru ‘l fuq u biex jitnaqqsu l-perikli dovuti għall-kuntatt mar-roti jduru. (b) Is-servizz tekniku jista’ jikkontrolla li jkun hemm konformità mar-rekwiżiti tekniċi essenzjali stabbiliti fl-Anness I tad-Direttiva 78/549/KEE. (c) Id-dispożizzjonijiet tat-Taqsima 3 tal-Anness I ta’ dik id-Direttiva ma għandhomx japplikaw. 38 Direttiva 78/932/KEE (Ilqugħ għar-ras) Ir-rekwiżiti tad-Direttiva 78/932/KEE ma għandhomx japplikaw. 39 Direttiva 80/1268/KEE (Emissjonijiet tas-CO2/il-konsum tal-fjuwil) (a) Għandu jitwettaq test b’konformità mat-Taqsima 5 tal-Anness I għad-Direttiva 80/1268/KEE. (b) Ir-rekwiżiti stabbiliti fil-punt 5.1.1 ta’ dak l-Anness ma għandhomx japplikaw. (c) Meta ma jitwettaqx test rigward l-emissjonijiet tat-tubu tal-iskariku fl-applikazzjoni tad-dispożizzjonijiet imsemmija fl-Entrata 2, l-emissjonijiet tas-CO2 u l-konsum tal-fjuwil għandhom jiġu kkalkulati bil-formula stabbilita fin-noti ta’ spjegazzjoni (b) u (c). 40 Direttiva 80/1269/KEE (Qawwa tal-magna) (a) L-applikant għandu jissottometti dikjarazzjoni mingħand il-manifattur li tiddikjara l-produzzjoni massima tal-enerġija mill-magna f’kW flimkien mas-sistema korrispondenti f’rivoluzzjonijiet kull minuta. (b) Inkella tista’ tissemma l-kurvatura tal-produzzjoni tal-enerġija mill-magna li tipprovdi l-istess informazzjoni. 41 Direttiva 2005/55/KE (Emissjonijiet (Euro 4 u 5) Vetturi tal-istrapazz (heavy duty) – OBDs – Opaċità tad-duħħan) Emissjonijiet tat-tubu tal-iskariku (a) Għandu jitwettaq test skont it-Taqsima 6.2 tal-Anness I tad-Direttiva 2005/55/KE permezz tal-fatturi tad-deterjorazzjoni stabbiliti fil-punt 3.6 tal-Anness II tad-Direttiva 2005/78/KE. (b) Il-limiti għandhom ikunu dawk stabbiliti fit-Tabella 1 jew fit-Tabella 2 fl-Anness I tad-Direttiva 2005/55/KE. OBD (a) Il-vettura għandu jkollha sistema OBD. (b) L-interface-OBD għandu jkun kapaċi jikkomunika ma’ strumenti dijanjostiċi komuni użati għal spezzjonijiet tekniċi perjodiċi. Opaċità tad-duħħan (a) Il-vetturi mgħammra b’magna li tieħu d-dijżil għandhom jiġu ttestjati b’konformità mal-metodu tat-testijiet imsemmi fl-Anness VI tad-Direttiva 2005/55/KE. (b) Il-valur ikkoreġut tal-koeffiċjent tal-assorbiment għandu jitwaħħal fejn jidher u f’post aċċessibbli faċilment. 44 Direttiva 92/21/KEE (Mases u dimensjonijiet) (a) Għandhom jiġu sodisfatti r-rekwiżiti tat-Taqsima 3 tal-Anness II tad-Direttiva 92/21/KEE. (b) Għall-applikazzjoni tad-dispożizzjonijiet imsemmija fil-punt (a), il-mases li għandhom jitqiesu huma: — il-massa meta lesta għas-sewqan iddefinita fil-punt 2.6 tal-Anness I tad-Direttiva 2007/46/KE kif imkejla mis-servizz tekniku u — il-mases mgħobbija ddikjarati mill-manifattur tal-vettura jew murija fil-pjanċa tal-manifattur inklużi l-istikers jew l-informazzjoni disponibbli fil-manwal tas-sid. Dawk il-mases għandhom jitqiesu bħala l-mases massimi mgħobbija teknikament permissibbli. (c) Ma għandha tkun permessa l-ebda eżenzjoni fir-rigward tad-dimensjonijiet massimi permissibbli. 45 Direttiva 92/22/KEE (Ħġieġ tas-sikurezza) Komponenti (a) Il-ħġieġ għandu jkun ħġieġ tas-sikurezza tempered jew illaminat. (b) It-twaħħil ta’ ħġieġ tal-plastik għandu jkun permess biss f’postijiet li jkunu jinsabu wara l-pilastru ‘B’. (c) Il-ħġieġ ma għandux għalfejn ikun approvat skont id-Direttiva 92/22/KEE. L-installazzjoni (a) Għandhom japplikaw il-preskrizzjonijiet tal-installazzjoni stabbiliti fl-Anness 21 tar-Regolament UNECE Nru 43. (b) L-ebda saff ikkulurit li jnaqqas it-trażmissjoni regolari tad-dawl taħt il-minimu meħtieġ ma għandu jkun permess fuq il-windskrin u fuq il-ħġieġ li jkun jinsab ‘il quddiem mill-pilastru ‘B’. 46 Direttiva 92/23/KEE (Tajers) Komponenti It-tajers għandu jkollhom marka ta’ approvazzjoni tat-tip ‘KE’ inkluż is-simbolu ‘s’ (għall-ħoss). L-installazzjoni (a) Id-dimensjonijiet, l-indiċi tal-kapaċità tat-tagħbija u l-kategorija tal-veloċità tat-tajers għandhom jissodisfaw ir-rekwiżiti tal-Anness IV tad-Direttiva 92/23/KEE. (b) Is-simbolu tal-kategorija tal-veloċità tat-tajers għandu jkun kompatibbli mal-veloċità massima tad-disinn tal-vettura. Il-preżenza ta’ limitatur tal-veloċità ma għandhiex teżenta mill-applikazzjoni ta’ dan ir-rekwiżit. (c) Għall-applikazzjoni tad-dispożizzjonijiet tal-punt (b) ta’ hawn fuq, il-veloċità massima tal-vettura għandha tkun iddikjarata mill-manifattur tal-vettura. Madankollu, is-servizz tekniku jista’ jevalwa l-veloċità massima tad-disinn tal-vettura permezz tal-produzzjoni massima tal-enerġija mill-magna, in-numru massimu ta’ rivoluzzjonijiet kull minuta u d-dejta rigward il-katina kinematika. 50 Direttiva 94/20/KE (Tagħmir tal-igganċjar) Unitajiet tekniċi separati (a) Tagħmir OEM tal-igganċjar maħsub għall-irmonkar ta’ trejler li l-massa massima tiegħu ma taqbiżx 1 500 kg ma għandux għalfejn ikun approvat skont it-tip taħt id-Direttiva 94/20/KE. Tagħmir tal-igganċjar jitqies bħala tagħmir OEM meta jkun deskritt fil-manwal tas-sid jew f’dokument ta’ appoġġ ekwivalenti pprovdut lix-xerrej mill-manifattur tal-vettura. Meta dan it-tagħmir tal-igganċjar ikun approvat mal-vettura, għandu jkun inkluż test adattat fiċ-ċertifikat ta’ approvazzjoni li jiddikjara li s-sid huwa responsabbli biex jiżgura l-kompatibilità mat-tagħmir tal-igganċjar li jkun hemm mat-trejler. (b) Kull tagħmir tal-igganċjar ieħor minbarra dak imsemmi fil-punt (a) ta’ hawn fuq kif ukoll dak it-tagħmir tal-igganċjar li ma jkunx parti mill-vettura meta din tkun ġiet immanifatturata, u jrid jitwaħħal għandu jkun approvat skont it-tip b’konformità mad-Direttiva 94/20/KE. Installazzjoni fuq il-vettura Is-servizz tekniku għandu jikkontrolla li l-installazzjoni tat-tagħmir tal-igganċjar huwa konformi mal-Anness VII tad-Direttiva 94/20/KE. 53 Direttiva 96/79/KE (Impatt frontali) (e) (a) L-applikant għandu jissottometti dikjarazzjoni mill-manifattur li tistabbilixxi li l-vettura partikolari, [li n-numru VIN tagħha jrid ikun speċifikat], hija konformi ma’ mill-inqas waħda minn dawn li ġejjin: — id-Direttiva 96/79/KE; — FMVSS Nru 208 (‘Protezzjoni tal-okkupant minn ħabta’); — l-Artikolu 18 tal-JSRRV. (b) Jista’ jitwettaq test skont l-Anness II tad-Direttiva 96/79/KE fuq vettura tal-produzzjoni fuq talba tal-applikant. It-test għandu jitwettaq minn servizz tekniku Ewropew innotifikat li għandu kompetenza fih. Għandu jinħareġ rapport iddettaljat lill-applikant. 54 Direttiva 96/27/KE (Impatt mill-ġenb) (a) L-applikant għandu jissottometti dikjarazzjoni mill-manifattur li tistabbilixxi li l-vettura partikolari, [li n-numru VIN tagħha jrid ikun speċifikat], hija konformi ma’ mill-inqas waħda minn dawn li ġejjin: — id-Direttiva 96/27/KE; — FMVSS Nru 214 (‘Protezzjoni minn impatt mill-ġenb’); — l-Artikolu 18 tal-JSRRV. (b) Jista’ jitwettaq test skont it-Taqsima 3 tal-Anness II tad-Direttiva 96/27/KE fuq vettura tal-produzzjoni fuq talba tal-applikant. It-test għandu jitwettaq minn servizz tekniku Ewropew innotifikat li għandu kompetenza fih. Għandu jinħareġ rapport iddettaljat lill-applikant. 58 Ir-Regolament (KE) Nru 78/2009 (Protezzjoni ta’ persuni mexjin) Assistenza tal-brejk Il-vetturi għandu jkollhom sistema elettronika ta’ brejkijiet antilock li taġixxi fuq ir-roti kollha. Protezzjoni tal-persuni mexjin Ir-rekwiżiti ta’ dak ir-Regolament ma għandhomx japplikaw qabel l-1 ta’ Jannar 2013. Sistemi ta’ protezzjoni frontali Madankollu, is-sistemi ta’ protezzjoni frontali installati fil-vettura għandhom ikunu approvati skont it-tip skont ir-Regolament (KE) Nru 78/2009 u l-installazzjoni tagħhom għandha tikkonforma mar-rekwiżiti essenzjali stipulati fit-Taqsima 6 tal-Anness I ta’ dak ir-Regolament. 59 Direttiva 2005/64/KE (Ir-Riċiklaġġibbiltà) Ir-rekwiżiti ta’ dik id-Direttiva ma għandhomx japplikaw. 61 Direttiva 2006/40/KE (Sistema ta’ arja kkundizzjonata) Ir-rekwiżiti ta’ dik id-Direttiva għandhom japplikaw.

Part II: Il-vetturi li jappartjenu għall-kategorija N1 Oġġett Referenza tal-att regolatorju Rekwiżiti alternattivi 1 Direttiva 70/157/KEE (Livell tal-ħoss permissibbli) Test drive-by (a) Għandu jitwettaq test skont il-‘Metodu A’ imsemmi fl-Anness 3 tar-Regolament UNECE Nru 51. Il-limiti huma dawk speċifikati fit-Taqsima 2.1 tal-Anness I tad-Direttiva 70/157/KEE. Għandu jkun permess deċibel wieħed iżjed mil-limiti permessi. (b) It-trekk tat-test għandu jikkonforma mal-Anness 8 tar-Regolament UNECE Nru 51. Trekk tat-test li jkollu speċifikazzjonijiet differenti jista’ jintuża bil-kundizzjoni li t-testijiet talkorrelazzjoni jitwettqu mis-servizz tekniku. Għandu jkun applikat fattur ta’ korrezzjoni jekk ikun meħtieġ. (c) Is-sistemi tal-egżost li fihom materjali fibrużi ma hemmx għalfejn ikunu kkundizzjonati kif preskritt fl-Anness 5 tar-Regolament UNECE Nru 51. Test stazzjonarju Għandu jitwettaq test b’konformità mat-Taqsima 3.2 tal-Anness 3 tar-Regolament UNECE Nru 51. 2 Direttiva 70/220/KEE (Emissjonijiet) Emissjonijiet tat-tubu tal-iskariku (a) Għandu jitwettaq test tat-tip I b’konformità mal-Anness III tad-Direttiva 70/220/KEE bl-użu tal-fatturi tad-deterjorazzjoni msemmija fil-punt 5.3.6.2. Il-limiti li għandhom jiġu applikati għandhom ikunu dawk speċifikati fil-punt 5.3.1.4 tal-Anness I ta’ dik id-Direttiva. (b) Il-vettura ma għandhiex tkun meħtieġa turi 3 000 km kif mitlub fit-Taqsima 3.1.1 tal-Anness III ta’ dik id-Direttiva. (c) Il-fjuwil li għandu jintuża għat-test għandu jkun il-fjuwil ta’ referenza kif preskritt fl-Anness IX tad-Direttiva 70/220/KEE. (d) Id-dinamometru għandu jkun stabbilit b’konformità mar-rekwiżiti tekniċi tat-Taqsima 3.2 tal-Appendiċi 2 tal-Anness III ta’ dik id-Direttiva. (e) It-test imsemmi fil-punt (a) ma għandux jitwettaq meta jista’ jintwera li l-vettura hija konformi ma’ wieħed mir-Regolamenti ta’ Kalifornja msemmija fin-nota introduttorja għat-Taqsima 5 tal-Anness I ta’ dik id-Direttiva. Emissjonijiet evaporattivi Il-vetturi mgħammra b’magna li tieħu l-petrol irid ikollhom sistema ta’ kontroll tal-emissjonijiet evaporattivi (pereżempju kanister bil-faħam tal-kannol). Emissjonijiet tal-Kisi tal-krenk Għandha tkun meħtieġa l-preżenza ta’ strument għar-riċiklaġġ tal-gassijiet tal-kisi tal-krenk. OBD (a) Il-vettura għandu jkollha sistema OBD. (b) L-interface-OBD għandu jkun kapaċi jikkomunika ma’ strumenti dijanjostiċi komuni użati għal spezzjonijiet tekniċi perjodiċi. 2a Regolament (KE) Nru 715/2007 Emissjonijiet (Euro 5 u 6) vetturi mhux ta’ strapazz/aċċess għall-informazzjoni Emissjonijiet tat-tubu tal-iskariku (a) Għandu jitwettaq test tat-tip I b’konformità mal-Anness III tar-Regolament (KE) Nru 692/2008 bl-użu tal-fatturi tad-deterjorazzjoni stabbiliti fil-punt 1.4 tal-Anness VII tar-Regolament (KE) Nru 692/2008. Il-limiti li għandhom jiġu applikati għandhom ikunu dawk speċifikati fit-Tabella I u fit-Tabella II fl-Anness I tar-Regolament (KE) Nru 715/2007. (b) Il-vettura ma għandhiex tkun meħtieġa turi 3 000 km kif imsemmi fit-Taqsima 3.1.1 tal-Anness 4 tar-Regolament UNECE Nru 83. (c) Il-fjuwil li għandu jintuża għat-test għandu jkun il-fjuwil ta’ referenza kif preskritt fl-Anness IX tar-Regolament (KE) Nru 692/2008. (d) Id-dinamometru għandu jkun stabbilit b’konformità mar-rekwiżiti tekniċi stabbiliti fit-Taqsima 3.2 tal-Anness 4 tar-Regolament UNECE Nru 83. (e) It-test imsemmi fil-punt (a) ma għandux jitwettaq meta jkun jista’ jintwera li l-vettura hija konformi mar-Regolamenti ta’ Kalifornja msemmija fit-Taqsima 2 tal-Anness I tar-Regolament tal-Kummissjoni (KE) Nru 692/2008. Emissjonijiet evaporattivi Għal magni li jieħdu l-petrol, għandha tkun meħtieġa l-preżenza ta’ sistema ta’ kontroll tal-emissjonijiet evaporattivi (pereżempju kanister bil-faħam tal-kannol). Emissjonijiet tal-Kisi tal-krenk Għandha tkun meħtieġa l-preżenza ta’ strument għar-riċiklaġġ tal-gassijiet tal-kisi tal-krenk. OBD Il-vettura għandu jkollha sistema OBD. L-interface-OBD għandu jkun kapaċi jikkomunika ma’ strumenti dijanjostiċi komuni użati għal spezzjonijiet tekniċi perjodiċi. Opaċità tad-duħħan (a) Il-vetturi mgħammra b’magna li tieħu d-dijżil għandhom jiġu ttestjati b’konformità mal-metodu tat-testijiet imsemmi fl-Appendiċi 2 tal-Anness IV tar-Regolament (KE) Nru 692/2008. (b) Il-valur ikkoreġut tal-koeffiċjent tal-assorbiment għandu jitwaħħal fejn jidher u f’post aċċessibbli faċilment. L-emissjonijiet tas-CO2 u l-konsum tal-fjuwil (a) Għandu jitwettaq test b’konformità mal-Anness XII tar-Regolament (KE) Nru 692/2008. (b) Il-vettura ma għandhiex tkun meħtieġa turi 3 000 km kif mitlub fit-Taqsima 3.1.1 tal-Anness 4 tar-Regolament UNECE Nru 83. (c) Meta l-vettura tkun konformi mar-Regolamenti ta’ Kalifornja msemmija fit-Taqsima 2 tal-Anness I tar-Regolament tal-Kummissjoni (KE) Nru 692/2008 u għaldaqstant ma jkunx meħtieġ li jitwettaq test tal-emissjonijiet tat-tubu tal-iskariku,l-Istati Membri għandhom jikkalkulaw l-emissjonijiet tas-CO2 u l-konsum tal-fjuwil bil-formuli stabbiliti fin-noti ta’ spjegazzjoni (b) u (c). Aċċess għall-informazzjoni Id-dispożizzjonijiet rigward l-aċċess għall-informazzjoni ma għandhomx japplikaw. 3 Direttiva 70/221/KEE (Tankijiet tal-fjuwil - Tagħmir ta’ protezzjoni fuq wara) Tankijiet tal-fjuwil (a) It-tankijiet tal-fjuwil għandhom ikunu konformi mat-Taqsima 5 tal-Anness I tad-Direttiva 70/221/KEE bl-eċċezzjoni tal-punt 5.1, 5.2 u 5.12. B’mod partikolari huma għandhom jikkonformaw mal-punti 5.9 u 5.9.1 imma ma għandu jitwettaq l-ebda test tat-taqtir. (b) Tankijiet tal-LPG jew CNG għandhom ikunu approvati skont it-tip b’konformità mas-serje ta’ emendi 01 tar-Regolament UNECE Nru 67 jew ir-Regolament Nru 110 (a), rispettivament. Dispożizzjonijiet speċifiċi għat-tankijiet tal-fjuwil magħmula minn materjal tal-plastik L-applikant għandu jissottometti dikjarazzjoni mill-manifattur li tistabbilixxi li t-tank tal-fjuwil ta’ vettura partikolari, [irid ikun speċifikat in-numru VIN tiegħu], huwa konformi ma’ mill-inqas wieħed minn dawn li ġejjin: — it-Taqsima 6.3 tad-Direttiva 70/221/KEE; — FMVSS Nru 301 (‘Integrità tas-sistema tal-fjuwil’); — l-Anness 5 tar-Regolament UNECE 34. Tagħmir ta’ protezzjoni fuq wara (a) l-parti ta’ wara tal-vettura għandha tkun mibnija skont it-Taqsima 5 tal-Anness II tad-Direttiva 70/221/KEE. (b) Għal dawn il-finijiet, huwa biżżejjed li jiġu sodisfatti r-rekwiżiti stabbiliti fit-tieni subparagrafu tal-punt 5.2. (c) Jekk, fl-applikazzjoni ta’ dan ta’ hawn fuq, ikun irid jitwaħħal tagħmir ta’ protezzjoni fuq wara li ma kienx parti mill-vettura meta din ġiet immanifatturata, dan għandu jikkonforma mal-punti 5.3 u 5.4 tal-Anness II ta’ dik id-Direttiva. 4 Direttiva 70/222/KEE (Spazju għall-pjanċi tar-reġistrazzjoni ta’ wara) L-ispazju, l-inklinazzjoni, l-angolu għall-viżibilità u l-pożizzjoni tal-pjanċi tar-reġistrazzjoni għandhom ikunu konformi mad-Direttiva 70/222/KEE. 5 Direttiva 70/311/KEE (Sforz tekniku tal-istering) Sistemi mekkaniċi (a) Il-mekkaniżmu tal-istering għandu jinbena b’tali mod li jiċċentra ruħu. Biex tkun ikkontrollata l-konformità ma’ din id-dispożizzjoni, għandu jitwettaq test b’konformità mal-punti 5.1.2 u 5.2.1 tal-Anness I tad-Direttiva 70/311/KEE. (b) Ħsara fit-tagħmir tal-power steering ma għandux iwassal għat-telfien komplet tal-kontroll tal-vettura. Sistema elettronika kumplessa ta’ kontroll tal-vettura (Tagħmir ‘Drive-by wire’) Sistema elettronika kumplessa ta’ kontroll għandha tkun permessa biss jekk tkun konformi mal-Anness 6 tar-Regolament UNECE Nru 79. 6 Direttiva 70/387/KEE (Lukketti u ċappetti tal-bibien) (a) Il-lukketti u ċ-ċpiepet tal-bibien għandhom ikunu konformi mal-punti 3.2.1, 3.3.2 u 3.4.1 tal-Anness I tad-Direttiva 70/387/KEE. (b) Ir-rekwiżiti stabbiliti fil-punt 3.4.1 ma għandhomx japplikaw meta tintwera l-konformità mal-punt 6.1.5.4 tar-Regolament UNECE Nru 11 Rev. 1 Emenda 2. 7 Direttiva 70/388/KEE (Twissija li tinstema’) Komponenti It-tagħmir tat-twissija li tinstema’ ma għandux għalfejn ikun approvat skont it-tip b’konformità mad-Direttiva 70/388/KEE. Madankollu, għandu jsemma’ ħoss kontinwu kif meħtieġ fil-punt 1.1 tal-Anness I tad-Direttiva 70/388/KEE. L-installazzjoni fuq vettura (a) Għandu jitwettaq test b’konformità mat-Taqsima 2 tal-Anness I tad-Direttiva 70/388/KEE. (b) Il-livell massimu tal-pressjoni tal-ħoss għandu jkun b’konformità mal-punt 2.1.4 ta’ dak l-Anness. 8 Direttiva 2003/97/KE (Tagħmir ta’ vista indiretta) Komponenti (a) Il-vettura għandu jkollha l-mirja li minnhom tista’ tara fuq wara preskritti fit-Taqsima 2 tal-Anness III ad-Direttiva 2003/97/KE. (b) Mhumiex meħtieġa li jkunu approvati skont it-tip b’konformità ma’ dik id-Direttiva. (c) Ir-raġġi tal-kurvatura tal-mirja ma għandhomx jikkawżaw distorsjoni sinifikanti tal-immaġni. Huwa fid-diskrezzjoni tas-servizz tekniku li r-raġġi tal-kurvatura tal-mirja jkunu kkontrollati b’konformità mal-metodu deskritt fl-Appendiċi 1 tal-Anness II tad-Direttiva 2003/97/KE. Ir-raġġi tal-kurvatura ma għandhomx ikunu inqas minn dawk meħtieġa mit-Taqsima 3.4 tal-Anness II ta’ dik id-Direttiva. L-installazzjoni fuq vettura Għandu jitwettaq kejl sabiex ikun żgurat li l-kamp viżiv huwa konformi mat-Taqsima 5 tal-Anness III tad-Direttiva 2003/97/KE jew mat-Taqsima 5 tal-Anness III tad-Direttiva 71/127/KEE. 9 Direttiva 71/320/KEE (Ibbrejkjar) Dispożizzjonijiet ġenerali (a) Is-sistema tal-brejkijiet għandha tinbena b’konformità mat-Taqsima 2 tal-Anness I tad-Direttiva 71/320/KEE. (b) Il-vetturi għandu jkollhom sistema elettronika ta’ brejkijiet antilock li taġixxi fuq ir-roti kollha. (c) Il-prestazzjoni tas-sistema tal-brejkijiet għandha tkun konformi mat-Taqsima 2 tal-Anness II ta’ dik id-Direttiva. (d) Għal dawn il-finijiet, it-testijiet tat-triq għandhom jitwettqu fuq trekk b’wiċċ b’adeżjoni għolja. It-test fuq il-brejk tal-ipparkjar għandu jitwettaq fuq pendil ta’ 18 % (‘il fuq u ‘l isfel). Għandhom jitwettqu biss it-testijiet imsemmija hawn taħt. F’kull każ, il-kundizzjoni tal-vettura għadha tkun mgħobbija b’mod sħiħ. (e) It-test tat-triq imsemmi fil-punt (c) ta’ hawn fuq ma għandux jitwettaq meta l-applikant jista’ jissottometti dikjarazzjoni mill-manifattur li tistabbilixxi li l-vettura hija konformi mar-Regolament UNECE Nru 13-H inkluż is-suppliment 5 jew mal-FMVSS Nru 135. Brejk tas-servizz (a) Għandu jitwettaq test tat-‘Tip 0’ kif preskritt fil-punti 1.2.2 u 1.2.3 tal-Anness II tad-Direttiva 71/320/KEE. (b) Barra minn hekk, għandu jitwettaq test tat-‘Tip I’ kif preskritt fil-punt 1.3 tal-Anness II ta’ dik id-Direttiva. Brejk tal-ipparkjar Għandu jitwettaq test b’konformità mal-punt 2.1.3 tal-Anness II ta’ dik id-Direttiva. 10 Direttiva 72/245/KEE (Interferenza tal-frekwenza tar-radju (kompatibbiltà elettromanjetika)) Komponenti (a) Is-subassemblaġġi tal-elettriku/elettroniċi mhumiex meħtieġa li jkunu approvati skont it-tip b’konformità mad-Direttiva 72/245/KEE. (b) Madankollu, tagħmir tal-elettriku/elettroniku, li ma kienx parti mill-vettura meta din ġiet immanifatturata, u li jkun ser jitwaħħal għandu jkun konformi ma’ dik id-Direttiva. Emissjoni ta’ radjazzjonijiet elettromanjetiċi L-applikant għandu jissottometti dikjarazzjoni mill-manifattur li tistabbilixxi li l-vettura hija konformi mad-Direttiva 72/245/KEE jew mal-istandards alternattivi li ġejjin: — Radjazzjoni elettromanjetika broadband: CISPR 12 jew SAE J551-2; — Radjazzjoni elettromanjetika narrowband: CISPR 12 (off-board) jew 25 (in-board) jew SAE J551-4 u SAE J1113-41. Testijiet tal-immunità It-test tal-immunità ma għandux jiġi applikat. 11 Direttiva 72/306/KEE (Duħħan tad-dijżil) (a) Għandu jitwettaq test b’konformità mal-metodi deskritti fl-Anness III u IV tad-Direttiva 72/306/KEE. Il-valuri tal-limiti applikabbli huma dawk imsemmija fl-Anness V tad-Direttiva 72/306/KEE. (b) Il-valur ikkoreġut tal-koeffiċjent tal-assorbiment imsemmi fit-Taqsima 4 tal-Anness I tad-Direttiva 72/306/KEE għandu jitwaħħal fejn jidher u f’post aċċessibbli faċilment. 13 Direttiva 74/61/KEE (Tagħmir kontra s-serq u l-immobilizzatur) (a) Biex ikun evitat użu mhux awtorizzat, il-vettura għandu jkollha tagħmir li jsakkar kif iddefinit fit-Taqsima 2.2 tal-Anness IV tad-Direttiva 74/61/KEE. (b) Jekk ikun hemm immobilizzatur, dan għandu jissodisfa r-rekwiżiti tekniċi tat-Taqsima 3 tal-Anness V ta’ dik id-Direttiva u r-rekwiżiti essenzjali stabbiliti fit-Taqsima 4, b’mod partikolari l-punt 4.1.1. 14 Direttiva 74/297/KEE (f) (Stering protettiv) (a) L-applikant għandu jissottometti dikjarazzjoni mill-manifattur li tistabbilixxi li l-vettura partikolari, [li n-numru VIN tagħha jrid ikun speċifikat], hija konformi ma’ mill-inqas waħda minn dawn li ġejjin: — id-Direttiva 74/297/KEE; — FMVSS Nru 203 (‘Protezzjoni għas-sewwieq minn impatt mis-sistema tal-kontroll tal-istering’) inkluż FMVSS Nru 204 (‘Spostament lura tal-kontroll tal-istering’); — l-Artikolu 11 tal-JSRRV. (b) Jista’ jitwettaq test skont l-Anness II tad-Direttiva 74/297/KEE fuq vettura tal-produzzjoni fuq talba tal-applikant. It-test għandu jitwettaq minn servizz tekniku Ewropew innotifikat li għandu kompetenza fih. Għandu jinħareġ rapport iddettaljat lill-applikant. 15 Direttiva 74/408/KEE (Is-saħħa tas-sits – ilqugħ għar-ras) Is-sits, l-ankraġġi tas-sits u s-sistemi ta’ aġġustament Is-sits u s-sistemi aġġustabbli tagħhom għandhom ikunu konformi mal-Anness IV tad-Direttiva 74/408/KEE. Ilqugħ għar-ras (a) L-ilqugħ għar-ras għandhom jissodisfaw ir-rekwiżiti essenzjali tat-Taqsima 3 tal-Anness II tad-Direttiva 74/408/KEE u dawk tat-Taqsima 5 tal-Appendiċi I ta’ dak l-Anness. (b) Għandhom jitwettqu biss it-testijiet deskritti fil-punt 3.10 u t-Taqsimiet 5, 6 u 7 tal-Anness II ta’ dik id-Direttiva. 17 Direttiva 75/443/KEE (Spidomiter – il-ger tar-rivers) Tagħmir tal-ispidomiter (a) Il-kwadrant (dial) għandu jkun konformi mal-punti 4.1 sa 4.2.3 tal-Anness II tad-Direttiva 75/443/KEE. (b) Meta s-servizz tekniku jkollu bażi raġonevoli biex jemmen li l-ispidometru mhuwiex ikkalibrat bi preċiżjoni suffiċjenti, huwa jista’ jirrikjedi li jitwettqu t-testjiet preskritti fit-Taqsima 4.3. Il-ger tar-rivers Il-mekkaniżmu tal-ger għandu jinkludi ger tar-rivers. 18 Direttiva 76/114/KEE (Pjanċi statutorji) In-numru ta’ identifikazzjoni tal-vettura (a) Il-vettura għandu jkollha numru ta’ identifikazzjoni tal-vettura li jkun fih minimu ta’ tmien karattri u massimu ta’ 17. Numru ta’ identifikazzjoni ta’ vettura li jkun fih 17-il karattru għandu jissodisfa r-rekwiżiti stabbiliti fl-Istandards ISO 3779: 1983 u 3780: 1983 (b) In-numru ta’ identifikazzjoni tal-vettura għandu jkun f’pożizzjoni li tkun viżibbli u aċċessibbli b’mod ċar b’tali mod li ma jistax jinqered jew jiddeterjora. (c) Fejn l-ebda numru ta’ identifikazzjoni ta’ vettura ma kien stampat fix-xażi jew fil-karrozzerija meta din ġiet immanifatturata, l-Istat Membru jista’ jirrikjedi li jsirilha wieħed bl-applikazzjoni tad-dritt nazzjonali tiegħu. F’tali każ, l-awtorità kompetenti ta’ dak l-Istat Membru għandha tissorvelja l-operazzjoni. Pjanċi statutorji Il-vettura għandu jkollha pjanċa ta’ identifikazzjoni mwaħħla mill-manifattur tal-vettura. L-ebda pjanċa addizzjonali ma tista’ tintalab wara li tingħata l-approvazzjoni. 19 Direttiva 76/115/KEE (Ankraġġi taċ-ċinturini tas-sikurezza) L-applikant għandu jissottometti dikjarazzjoni mill-manifattur li tistabbilixxi li l-vettura partikolari, [li n-numru VIN tagħha jrid ikun speċifikat], hija konformi ma’ mill-inqas waħda minn dawn li ġejjin: — id-Direttiva 76/115/KEE; — FMVSS Nru 210 (‘Ankraġġi tal-assemblaġġi taċ-ċinturini ta’ sikurezza’); — l-Artikolu 22-3 tal-JSRRV. 20 Direttiva 76/756/KEE (L-installazzjoni tad-dawl u ta’ tagħmir tas-sinjalazzjoni) (a) L-installazzjoni tad-dawl għandha tissodisfa r-rekwiżiti essenzjali tas-serje ta’ emendi 03 tar-Regolament UNECE Nru 48 bl-eċċezzjoni ta’ dawk tal-Annessi 5 u 6 tar-Regolament 48. (b) L-ebda eżenzjoni ma għandha tkun permessa fir-rigward tan-numru, il-karatteristiċi essenzjali tad-disinn, il-konnessjonijiet tal-elettriku, u l-kulur tad-dawl mitfugħ jew ir-rifless lura tad-dawl u tat-tagħmir tas-sinjalazzjoni msemmija fl-Entrati 21 sa 26 u fl-Entrati 28 sa 30. (c) Id-dawl u t-tagħmir tas-sinjalazzjoni li ma kienx parti mill-vettura meta din ġiet immanifatturata, u fl-applikazzjoni ta’ dak ta’ hawn fuq ikun irid jitwaħħal, għandu jkollu l-marka ta’ approvazzjoni tat-tip ‘KE’. (d) Fanali li jkollhom sorsi ta’ dawl li jaħdmu bl-emissjoni tal-gass huma permessi biss flimkien mal-installazzjoni ta’ tagħmir tat-tindif tal-fanali ta’ quddiem u tagħmir awtomatiku li jillivella l-fanali ta’ quddiem meta jkun xieraq. (e) Il-lampi ta’ quddiem bid-dipped beams għandhom ikunu adattati għad-direzzjoni tat-traffiku legalment fis-seħħ fil-pajjiż fejn il-vettura tingħata l-approvazzjoni. 21 Direttiva 76/757/KEE (Rifletturi ta’ wara) Meta jkun meħtieġ, fuq wara għandhom jiżdiedu żewġ rifletturi ta’ wara addizzjonali li jkollhom il-marka ta’ approvazzjoni ‘KE’, li l-pożizzjoni tagħhom għandha tkun konformi mar-Regolament UNECE Nru 48. 22 Direttiva 76/758/KEE (Fanali end-outline, tal-pożizzjoni ta’ quddiem (tal-ġenb), tal-pożizzjoni ta’ wara (tal-ġenb), tal-waqfien, tal-markatur tal-ġenb, tal-użu ta’ matul il-jum) Ir-rekwiżiti stabbiliti f’dik id-Direttiva ma għandhomx japplikaw. Madankollu, it-tħaddim korrett tad-dwal għandu jkun ikkontrollat mis-servizz tekniku. 23 Direttiva 76/759/KEE (Indikaturi tad-direzzjoni) Ir-rekwiżiti stabbiliti f’dik id-Direttiva ma għandhomx japplikaw. Madankollu, it-tħaddim korrett tad-dwal għandu jkun ikkontrollat mis-servizz tekniku. 24 Direttiva 76/760/KEE (Lampi tal-pjanċa tar-reġistrazzjoni ta’ wara) Ir-rekwiżiti stabbiliti f’dik id-Direttiva ma għandhomx japplikaw. Madankollu, it-tħaddim korrett tad-dwal għandu jkun ikkontrollat mis-servizz tekniku. 25 Direttiva 76/761/KEE (Fanali ta’ quddiem (inklużi l-bozoz)) (a) L-illuminazzjoni prodotta mir-raġġ għas-sewqan tal-fanali ta’ quddiem li jkollha l-vettura għandha tkun ikkontrollata skont it-Taqsima 6 tar-Regolament UNECE Nru 112 li tikkonċerna l-fanali ta’ quddiem li jitfgħu raġġ għas-sewqan asimetriku. It-tolleranzi inklużi fl-Anness 5 ta’ dak ir-Regolament jistgħu jissemmew għal dak l-għan. (b) L-istess deċiżjoni għandha tapplika mutatis mutandis għar-raġġ għas-sewqan tal-fanali ta’ quddiem koperti mir-Regolament UNECE Nru 98 jew Nru 123. 26 Direttiva 76/762/KEE (Fanali ta’ quddiem taċ-ċpar) Id-dispożizzjonijiet ta’ dik id-Direttiva ma għandhomx jiġu applikati. Madankollu, it-tħaddim korrett tad-dwal jekk ikunu hemm għandu jkun ikkontrollat mis-servizz tekniku. 27 Direttiva 77/389/KEE (Ganċijiet tal-irmonk) Ir-rekwiżiti ta’ dik id-Direttiva ma għandhomx japplikaw. 28 Direttiva 77/538/KEE (Fanali ta’ wara taċ-ċpar) Id-dispożizzjonijiet ta’ dik id-Direttiva ma għandhomx japplikaw. Madankollu, it-tħaddim korrett tad-dwal għandu jkun ikkontrollat mis-servizz tekniku. 29 Direttiva 77/539/KEE (Fanali tar-rivers) Id-dispożizzjonijiet ta’ dik id-Direttiva ma għandhomx japplikaw. Madankollu, it-tħaddim korrett tad-dwal jekk ikunu hemm għandu jkun ikkontrollat mis-servizz tekniku. 30 Direttiva 77/540/KEE (Fanali tal-ipparkjar) Id-dispożizzjonijiet ta’ dik id-Direttiva ma għandhomx japplikaw. Madankollu, it-tħaddim korrett tad-dwal jekk ikunu hemm għandu jkun ikkontrollat mis-servizz tekniku. 31 Direttiva 77/541/KEE (Ċinturini tas-sikurezza u sistemi ta’ trażżin) Komponenti (a) Iċ-ċinturini tas-sikurezza mhumiex meħtieġa li jkunu approvati skont it-tip b’konformità mad-Direttiva 77/541/KEE. (b) Madankollu, kull ċinturin tas-sikurezza għandu jkollu tabella ta’ identifikazzjoni. (c) L-indikazzjonijiet fuq it-tabella għandhom ikunu konsistenti mad-deċiżjoni li tikkonċerna l-ankraġġi taċ-ċinturini tas-sikurezza (ara l-Entrata 19). Ir-rekwiżiti tal-installazzjoni (a) Il-vettura għandu jkollha ċ-ċinturini tas-sikurezza skont ir-rekwiżiti stabbiliti fl-Anness XV tad-Direttiva 77/541/KEE. (b) Meta għadd ta’ ċinturini tas-sikurezza li ma kinux parti mill-vettura meta din ġiet immanifatturata, ikunu jridu jitwaħħlu skont il-punt (a) ta’ hawn fuq, huma jridu jkunu ta’ tip approvat b’konformità mad-Direttiva 77/541/KEE jew ir-Regolament UNECE Nru 16. 33 Direttiva 78/316/KEE (Identifikazzjoni tal-kontrolli, tell-tales u l-indikaturi) (a) Is-simboli, inkluż il-kulur tat-tell-tales korrispondenti tagħhom li l-preżenza tagħhom hija obbligatorja abbażi tal-Anness II tad-Direttiva 78/316/KEE, għandhom ikunu konformi ma’ din id-Direttiva. (b) Meta dan ma jkunx il-każ, is-servizz tekniku għandu jivverifika li s-simboli, tell-tales u l-indikaturi li għandha l-vettura jipprovdu lis-sewwieq b’informazzjoni komprensiva rigward it-tħaddim tal-kontrolli msemmija. 34 Direttiva 78/317/KEE Defrost/Demist Il-vettura għandha tkun mgħammra b’tagħmir adattat tad-defrosting u demisting tal-windskrin. 35 Direttiva 78/318/KEE Ħasil/Imsiħ Il-vettura għandha tkun mgħammra b’tagħmir xieraq tal-ħasil tal-windskrin u tal-imsiħ tal-windskrin. 36 Direttiva 2001/56/KE (Sistemi ta’ tisħin) (a) Il-kompartiment tal-passiġġieri għandu jkollu sistema ta’ tisħin. (b) Ħijters tal-kombustjoni u l-installazzjoni tagħhom għandhom ikunu konformi mal-Anness VII tad-Direttiva 2001/56/KE. Barra minn hekk, ħijters ta’ kombustjoni tal-LPG u sistemi tat-tisħin tal-LPG għandhom jissodisfaw ir-rekwiżiti stabbiliti fl-Anness VIII ta’ dik id-Direttiva. (c) Sistemi ta’ tisħin addizzjonali li ma kinux parti mill-vettura meta din ġiet immanifatturata, u jkunu jridu jitwaħħlu għandhom ikunu konformi mar-rekwiżiti stabbiliti f’dik id-Direttiva. 39 Direttiva 80/1268/KEE (Emissjonijiet tas-CO2/il-konsum tal-fjuwil) (a) Għandu jitwettaq test b’konformità mat-Taqsima 5 tal-Anness I għad-Direttiva 80/1268/KEE. (b) Ir-rekwiżiti stabbiliti fil-punt 5.1.1 ta’ dak l-Anness ma għandhomx japplikaw. (c) Meta ma jitwettaqx test rigward l-emissjonijiet tat-tubu tal-iskariku fl-applikazzjoni tad-dispożizzjonijiet imsemmija fl-Entrata 2, l-emissjonijiet tas-CO2 u l-konsum tal-fjuwil għandhom jiġu kkalkulati bil-formula stabbilita fin-noti ta’ spjegazzjoni (b) u (c). 40 Direttiva 80/1269/KEE (Qawwa tal-magna) (a) L-applikant għandu jissottometti dikjarazzjoni mingħand il-manifattur li tiddikjara l-produzzjoni massima tal-enerġija mill-magna f’kW flimkien mas-sistema korrispondenti f’rivoluzzjonijiet kull minuta. (b) Inkella tista’ tissemma l-kurvatura tal-produzzjoni tal-enerġija mill-magna li tipprovdi l-istess informazzjoni. 41 Direttiva 2005/55/KE (Emissjonijiet (Euro 4 u 5) Vetturi tal-istrapazz (heavy duty) – OBDs – Opaċità tad-duħħan) Emissjonijiet tat-tubu tal-iskariku (a) Għandu jitwettaq test skont it-Taqsima 6.2 tal-Anness I tad-Direttiva 2005/55/KE permezz tal-fatturi tad-deterjorazzjoni stabbiliti fil-punt 3.6 tal-Anness II tad-Direttiva 2005/78/KE. (b) Il-limiti għandhom ikunu dawk stabbiliti fit-Tabella 1 jew fit-Tabella 2 fl-Anness I tad-Direttiva 2005/55/KE. OBD (a) Il-vettura għandu jkollha sistema OBD. (b) L-interface-OBD għandu jkun kapaċi jikkomunika ma’ strumenti dijanjostiċi komuni użati għal spezzjonijiet tekniċi perjodiċi. Opaċità tad-duħħan (a) Il-vetturi mgħammra b’magna li tieħu d-dijżil għandhom jiġu ttestjati b’konformità mal-metodu tat-testijiet imsemmi fl-Anness VI tad-Direttiva 2005/55/KE. (b) Il-valur ikkoreġut tal-koeffiċjent tal-assorbiment għandu jitwaħħal fejn jidher u f’post aċċessibbli faċilment. 45 Direttiva 92/22/KEE (Ħġieġ tas-sikurezza) Komponenti (a) Il-ħġieġ għandu jkun ħġieġ tas-sikurezza tempered jew illaminat. (b) It-twaħħil ta’ ħġieġ tal-plastik għandu jkun permess biss f’postijiet li jkunu jinsabu wara l-pilastru ‘B’. (c) Il-ħġieġ ma għandux għalfejn ikun approvat skont id-Direttiva 92/22/KEE. L-installazzjoni (a) Għandhom japplikaw il-preskrizzjonijiet tal-installazzjoni stabbiliti fl-Anness 21 tar-Regolament UNECE Nru 43. (b) L-ebda saff ikkulurit li jnaqqas it-trażmissjoni regolari tad-dawl taħt il-minimu meħtieġ ma għandu jkun permess fuq il-windskrin u fuq il-ħġieġ li jkun jinsab ‘il quddiem mill-pilastru ‘B’. 46 Direttiva 92/23/KEE (Tajers) Komponenti It-tajers għandu jkollhom marka ta’ approvazzjoni tat-tip ‘KE’ inkluż is-simbolu ‘s’ (għall-ħoss). L-installazzjoni (a) Id-dimensjonijiet, l-indiċi tal-kapaċità tat-tagħbija u l-kategorija tal-veloċità tat-tajers għandhom jissodisfaw ir-rekwiżiti tal-Anness IV tad-Direttiva 92/23/KEE. (b) Is-simbolu tal-kategorija tal-veloċità tat-tajers għandu jkun kompatibbli mal-veloċità massima tad-disinn tal-vettura. (c) Il-preżenza ta’ limitatur tal-veloċità ma għandhiex teżenta mill-applikazzjoni ta’ dan ir-rekwiżit. (d) Għall-applikazzjoni tad-dispożizzjonijiet tal-punt (b) ta’ hawn fuq, il-veloċità massima tal-vettura għandha tkun iddikjarata mill-manifattur tal-vettura. Madankollu, is-servizz tekniku jista’ jevalwa l-veloċità massima tad-disinn tal-vettura permezz tal-produzzjoni massima tal-enerġija mill-magna, in-numru massimu ta’ rivoluzzjonijiet kull minuta u d-dejta rigward il-katina kinematika. 48 Direttiva 97/27/KE (Mases u dimensjonijiet) (a) Ir-rekwiżiti essenzjali tal-Anness I tad-Direttiva 97/27/KE għandhom jiġu sodisfatti. Madankollu, ir-rekwiżiti stabbiliti fil-punti 7.8.3, 7.9 u 7.10 ta’ dak l-Anness ma għandhomx japplikaw. (b) Għall-applikazzjoni tad-dispożizzjonijiet tal-punt (a) ta’ hawn fuq, il-mases li għandhom jitqiesu huma: — il-massa meta lesta għas-sewqan iddefinita fil-punt 2.6 tal-Anness I tad-Direttiva 2007/46/KE kif imkejla mis-servizz tekniku u — il-mases massimi mgħobbija ddikjarati mill-manifattur tal-vettura jew murija fil-pjanċa tal-manifattur inklużi l-istikers jew informazzjoni disponibbli fil-manwal tas-sid. Dawk il-mases għandhom jitqiesu bħala l-mases massimi mgħobbija teknikament permissibbli. (c) Ma għandhomx ikunu permessi bidliet tekniċi mwettqa mill-applikant – bħall-bdil tat-tajers b’tajers bl-indiċi tal-kapaċità għat-tagħbija aktar baxx – sabiex titnaqqas il-massa massima mgħobbija teknikament permissibbli tal-vettura għal 3.5 tunnellati metriċi jew inqas sabiex il-vettura tkun tista’ tingħata approvazzjoni individwali. (d) Ma għandha tkun permessal-ebda eżenzjoni fir-rigward tad-dimensjonijiet massimi permissibbli. 49 Direttiva 92/114/KEE (Projezzjoniiet esterni tal-kabini) (a) B’konformità mat-Taqsima 6 tal-Anness I tad-Direttiva 92/114/KEE, għandhom jiġu sodisfatti r-rekwiżiti ġenerali stabbiliti fit-Taqsima 5 tal-Anness I tad-Direttiva 74/483/KEE. (b) Huwa fid-diskrezzjoni tas-servizz tekniku li jiġu sodisfatti r-rekwiżiti stabbiliti fil-punti 6.1, 6.5, 6.6, 6.7, 6.8 u 6.11 tal-Anness I tad-Direttiva 74/483/KEE. 50 Direttiva 94/20/KE (Tagħmir tal-igganċjar) Unitajiet tekniċi separati (a) It-tagħmir tal-igganċjar OEM maħsub għall-irmonkar ta’ trejler li l-massa massima tiegħu ma taqbiżx 1 500 kg ma għandux għalfejn ikun approvat skont it-tip taħt id-Direttiva 94/20/KE. (b) Tagħmir tal-igganċjar jitqies bħala tagħmir OEM meta jkun deskritt fil-manwal tas-sid jew f’dokument ta’ appoġġ ekwivalenti pprovdut lix-xerrej mill-manifattur tal-vettura. (c) Meta dan it-tagħmir tal-igganċjar ikun approvat mal-vettura, għandu jkun inkluż test adattat fiċ-ċertifikat ta’ approvazzjoni li jiddikjara li s-sid huwa responsabbli biex jiżgura l-kompatibbiltà mat-tagħmir tal-igganċjar li jkun hemm mat-trejler. (d) Kull tagħmir tal-igganċjar minbarra dawk imsemmija fil-punt (a) ta’ hawn fuq kif ukoll it-tagħmir tal-igganċjar li ma kienx parti mill-vettura meta din ġiet immanifatturata, u jkun irid jitwaħħal għandu jkunu approvat skont it-tip b’konformità mad-Direttiva 94/20/KE. L-installazzjoni fuq il-vettura Is-servizz tekniku għandu jikkontrolla li l-installazzjoni tat-tagħmir tal-igganċjar huwa konformi mal-Anness VII tad-Direttiva 94/20/KE. 54 Direttiva 96/27/KE (Impatt mill-ġenb) (a) L-applikant għandu jissottometti dikjarazzjoni mill-manifattur li tistabbilixxi li l-vettura partikolari, [li n-numru VIN tagħha jrid ikun speċifikat], hija konformi ma’ mill-inqas waħda minn dawn li ġejjin: — id-Direttiva 96/27/KE; — FMVSS Nru 214 (‘Protezzjoni minn impatt mill-ġenb’); — l-Artikolu 18 tal-JSRRV. (b) Jista’ jitwettaq test skont it-Taqsima 3 tal-Anness II tad-Direttiva 96/27/KE fuq vettura tal-produzzjoni fuq talba tal-applikant. (c) It-test għandu jitwettaq minn servizz tekniku Ewropew innotifikat li hu kompetenti għalih. Għandu jinħareġ rapport iddettaljat lill-applikant. 56 Direttiva 98/91/KE Vetturi maħsuba għall-ġarr ta’ merkanzija perikoluża Il-vetturi li jkunu maħsuba għall-ġarr ta’ merkanzija perikoluża għandhom jikkonformaw mad-Direttiva 94/55/KE. 58 Ir-Regolament (KE) Nru 78/2009 (Protezzjoni ta’ persuni mexjin) Assistenza tal-brejk Il-vetturi għandu jkollhom sistema elettronika ta’ brejkijiet antilock li taġixxi fuq ir-roti kollha. Protezzjoni ta’ persuni mexjin Sal-24 ta’ Frar 2018, ir-rekwiżiti ta’ dak ir-Regolament ma għandhomx japplikaw għall-vetturi li l-massa massima tagħhom ma taqbiżx l-2 500 kg u sal-24 ta’ Awwissu 2019 għal-vetturi li l-massa massima tagħhom taqbeż l-2 500 kg. Sistemi ta’ protezzjoni frontali Madankollu, is-sistemi ta’ protezzjoni frontali installati fil-vettura għandhom ikunu approvati skont it-tip skont ir-Regolament (KE) Nru 78/2009 u l-installazzjoni tagħhom għandha tikkonforma mar-rekwiżiti essenzjali stipulati fit-Taqsima 6 tal-Anness I ta’ dak ir-Regolament. 59 Direttiva 2005/64/KE (Ir-Riċiklaġġibbiltà) Ir-rekwiżiti ta’ dik id-Direttiva ma għandhomx japplikaw. 61 Direttiva 2006/40/KE (Sistema ta’ arja kkundizzjonata) Ir-rekwiżiti ta’ dik id-Direttiva għandhom japplikaw. (1) Vettura titqies li hi rreġistrata meta tkun kisbet awtorizzazzjoni amministrattiva permanenti, temporanja jew għal medda qasira ta’ żmien għad-dħul fis-servizz fit-traffiku tat-triq, li tinvolvi l-identifikazzjoni tagħha jew il-ħruġ ta’ numru tar-reġistrazzjoni’"